text: ԲՀԿ. ՀԱԿ` հաշվարկով ամուսնություն: watumiaji — LiveJournal 2012-04-18 14:25:00 ՀԱԿ ու ԲՀԿ. Ինչպես են համագործակցում ՀԱԿ-ի ու ԲՀԿ-ի համագործակցության շուրջ սկզբում ոչինչ չկար, հետո զգացվեց, որ այս ուժերը իրար չեն հարվածում, հետո նրանք սկսեցին իրար հետ ֆլիրտով զբաղվել, իսկ այսօր ԼՏՊ-ն արդեն հայտարարեց, որ ԲՀԿ-ի հետ համագործակցում է ՀՀԿ-ի դեմ, որ ԲՀԿ-ն պուպուշ է: ԲՀԿ-ն երբեք այսքան աջակցություն ընդդիմությունից չէր ստացել: Լեւոնը հայտարարում է, որ իր թիրախը ՀՀԿ-ն է, մյուսներին, այդ թվում ժառանգությանը ձեռի հետ է նշում, բայց ԲՀԿ-ին պաշտպանում է: ԼՏՊ-ի մանկլավիկներից շատերը ժառանգության վրա աղբ են լցնում, ԲՀԿ-ին ձեռք չեն տալիս: ԲՀԿ-ի խնդիրը իշխանություն լինելն է, ոչ թե ասոցացվելը, այլ լինելը, նրանք փաստացի իշխանություն են ու նրանց ընդդիմություն ձեւանալը բավարար չէ: Լեւոնը կանգնում ասում է, «Այո, ունեն [կոալիցիոն] հուշագիր, այո, ԲՀԿ-ն կոալիցիայից դուրս չի եկել, բայց կոալիցիան ժամանակավոր երեւույթ է, կոալիցիան տեւում է այնքան ժամանակ, որքան կա խորհրդարան: Մայիսի 7-ին կոալիցիան չկա: Բնականաբար, անկախ այն բանից, թե մենք ինչ հակասություններ ենք ունեցել Դաշնակցության, «Ժառանգության», «Բարգավաճի» հետ, այո, մենք նրանց ժամանակին շատ խիստ քննադատել ենք, բայց ...» Խասյաթիս համաձայն վերծանեմ այս խոսքը: ԼՏՊ-ի ուղերձն է. ԲՀԿ-ն իշխանություն չէ, կոալիցիան ձեւական է, այն մայիսի յոթին չի լինի /ձայներ տվեք ԲՀԿ-ին, մի կասկածեք նրան/: Իսկ շարունակությունը, դե դա էլ այն ՆԼՊ-ն է, որ դիլետանտիկները սիրում են նշել: Այն է` Դաշնակցությանը, Ժառանգությանը ու Բարգավաճին ԼՏՊ-ն նստեցնում է նույն նստարանին: Դաշնակցությունը մի կողմ, դա այլ պատմություն է, բայց ժառանգությունը, որ ոչ միայն կոալիցիայի մեջ չի, այլեւ տարիներ շարունակ պայքարել է կոալիցիա կազմած իշխանության դեմ, հիմա ԼՏՊ-ի շուրթերով գալիս հավասարվում է կոալիցիայի մեջ մտած, իշխանության պատասխանատվության բեռը կիսած ուժին՝ ԲՀԿ-ին: Սա այն եզակի դեպքերից է, որ Լեւոնի մայրիկին եմ ցանկանում հիշել ... Թող սա լինի իմ կյանքի եզակի թուլությունը: Իսկ ժառանգությու՞նը: Ոչ մի խոսք, ոչ մի քննադատություն, որ այդ կուսակցությանը այսօր հավասարեցնում են ՀՀԿ-ին, ոչ մի սաստում իր մանկլավիկներին, որ նման բան չանեն, ու ոչ մի ամոթանք, որ արել են: Ուղերձը հստակ է, ժառանգության հանդեպ կասկածները չեմ փարատի, քլնգեք, չեմ պաշտպանի /իհարկե չի էլ քննադատի, ինքը հին ծերուկ է, կեղտոտ գործը թողնում է իր տհաս շեստյորկաների վրա/, բայց ԲՀԿ-ին չդիպչեք, ԲՀԿ-ի համար դոշ է տալիս: ՄԳ /միջգրություն, սա նոր հնարեցի/ :ՃՃՃ Լիքը այլ փաստեր կան այս համագործակցության, ԼՏՊ-ն ինձ օգնեց չչարչարվեմ, այստեղ-այնտեղից փաստեր չբերեմ: Ինչու՞ են ԲՀԿ-ն ու ՀԱԿ-ը ամուսնանում, ո՞րն է հաշվարկը Փո՞ղ Այս հարցը շատերին է հուզում: Կան շշուկներ, թեպետ դրանք չեմ սիրում, բայց կան շշուկներ, որ ԲՀԿ-ն ֆինանսավորում է ՀԱԿ-ին /ասում են, որ Գռզոն խայտառակ քծիբ է, ու էն բեկորը, որ պոկվել գնացել է ժառանգություն, այս հողի վրա է պոկվել, փող տվողներին ԼՏՊ-ն գցում էր, քծիբ ԳՌԶՈ-յին առաջ մղում, տղերքն էլ նեղացան – էլի բամբասանքի նման է, հավաստիությունը` 50/50 , թե բան գիտեք գրեք, կամ ասեք սխալ է/ Այս բամբասանքի պատճառը անհիմն չէ, ԲՀԿ-ի առաջնորդ, դիպլոմավոր գերազանցիկ, ազնիվ, ինտելեկտուալ, զենքից զզվող, հեռախոս սիրող, ջահել ժամանակ բռնությունը չիմացոզ, սեքսի մասին վաբշե խաբարություն չունեցող, վունդերկինդ, միայն մտավորական խավի հետ շփվող, կրիմինալից սարսափող, Վանո Սիրադեղյանին հետ հաց չկիսած ... դե հասկացաք ով, մամուլին միշտ ֆինանսավորել է: Նպատակը` նման լուսավոր անցյալն է, որի մասին գրում եմ: Շատ էֆեկտիվ մեխանիզմ է եղել, ու իրոք, շատ-շատ երիտասարդներ մի կաթիլ տեղյակ չեն, թե ով է նա: /ինձ էլ է փող տվել, չեմ գրում անցյալը, բա՛/ Այս մեխանիզմը այնքան ձեռնտու է, որ ՀԱԿ-ի բերանը փակելու լավագուն ձեւն է: Բայց սա մի կողմ դնենք: Տեսնենք էլ ինչ փոխադարձ շահ կա: «Ազնիվ» ընտրություններ Եթե վարչական ռեսուրսների ահռելի մասը ՀՀԿ-ինն է, ապա ՀՀԿ-ն ու ԲՀԿ-ն պայքարում են ընտրակաշառքի դաշտում: ԲՀԿ-ն միայն մեկ ռեսուրս ունի ձայն բերելու` փողը: Բայց ումի՞ց բերի: Մեկ է, ՀՀԿ-ԲՀԿ նստելու են ու վերջնական իրենց տոկոսները որոշելու են, բայց ԲՀԿ-ն պետք է բազարի լյուֆտ ունենալ, դատարկ տեղը բազար անելը դժվար է: ՀԱԿ-ն իր հերթին մի բան գիտի, ՀՀԿ-ի բոստանը չի կարող մտնել, ՀՀԿ-ին ձայն տվողը ՀԱԿ անունը լսելիս սրտխառնոց է ունենում: Տակը մնաց ընտրակաշառքով ձայն տվողները, բայց այդտեղ էլ նա խնդիր ունի, ՀԱԿ-ը փող բաժանող չէ: Ահա այստեղ ընդհանուր շահը երեւում է: ՀԱԿ-ն ուզում է ԲՀԿ-ն ընտրակաշառքով ՀՀԿ-ի պոտենցիալ ձայների մի մասը տանի դեպի ԲՀԿ: Այստեղ է գալիս խնդիրը: Փաստորեն ՀԱԿ-ն ու ԲՀԿ ազնիվ ընտրություն ասելով հասկանում են մի բան, հաշվարկը չյոտկի` ընտրակաշառքի վրա աչք կփակենք: /Հիշու՞մ եք ժառանգության պահանջը, այ այդ պահանջը ՀԱԿ-ին ու ԲՀԿ-ին չի դզում, փող բաժանելը երկուսի կողմից ընդունելի են/ Հանում ենք ՀՀԿ-ի ու ԲՀԿ-ի վարչակրիմինալ ռեսուրնսերով բերած ձայները, հանում ենք ՀՀԿ-ի, ԲՀԿ-ի ու ՕԵԿ-ի ընտրակաշառքով բերած ձայները: Տակը մնում է այլ ձայների շուրջ կռիվը: Եվ այստեղ ստացվում է պարադոքս, եթե կա գործարք` ՀԱԿ-ը ԲՀԿ-ին տալիս է պահանջվող ինդուլգենցիան, հայտարարում է դաշնակից, լեգիտիմացնում է ընտրակաշառքի ինստիտուտը, իսկ ԲՀԿ-ն խոստանում է ընտրությունների հաշվարկը վերահսկել, ՀԱԿ-ի դեմ դուրս չգալ, ապա ի՞նչ է ստացվում: Իրար չեն կարող քլնգել, ՀՀԿ-ին քլնգելը ձեռի հետ է, թեպետ ՀՀԿ-ից ձայն փախցնելն անիմաստ է,ապա տակը մնում է հենց այն ընտրաձայները, որը կարող է գնալ այլ կուսակցությունների: Իսկ այդ այլերի մեջ կա վտանգավոր խաղացող, որն այս գործարքի մեջ չկա: ՀԱԿ-ի ու ԲՀԿ-ի քիմքին ոչ հարիր այդ ուժը ժառանգությունն է: Ինչպես ԲՀԿ-ն ու ՀԱԿ-ը դուրս եկան ժառանգության դեմ Համագործակցությունը ինքնաբերաբար տեղափոխվում է Ժառանգություն քլնգելու դաշտ: Այդ «փիս» ժառանգությունը, որը նման գործարքների չի գնում, իրենցից, «ազնիվ» ՀԱԿ-ից ու «մաքուր» ԲՀԿ-ից ձայներ է «փախցնում»: Նախորդ գրառմանս վիդեոն հենց այս փուլն էր: Ինչպե՞ս փչացնել Ժառանգությանը, շատ պարզ, թող մարդիկ մտածեն, թե մեր նման է` կեղտոտ է: Տարբեր խաղեր` կարճ հաշվարկներ Վերլուծությանս այս մասը ամենակարեւորն է: Նախորդն ուղղակի ծաղիկներն էին: ԲՀԿ-ի ու ՀԱԿ-ի դաշինք իրականում չկա: Նրանց գործարքը շատ կարճաժամկետ է: Դրա մասին նրանք չեն խոսել, իբր թե լուրջ համագործակցում են իրար հետ: Բայց երկուսն էլ մտքում այլ բան են մտածել, հաշվարկել, պլանավորել: Նրանք տաբեր խաղեր են խաղում, մեկը կարճ նարդի ,մյուսը` երկար նարդի` ուղղակի այս շատ կարճ, մեկ ամիս ժամանակահատվածում երկուսի շահերը համընկել են իրար: Խաղերն ի դեպ նույնն են, ինչ նախորդ ընտրություններին: «Կարճ նարդի» խաղացող ԲՀԿ-ի խաղը իրոք կարճ է, իր ուզածը ստանում է, կաշառք բաժանելով ձայներ է հավաքում, հլը մի հատ էլ մաքրվում է ու մեկ հարվածով դառնում է ընդդիմություն: Այն էլ ինչպես է մաքրվում, նա ունի թիվ երկու` Օսկանյանը, մարդ որը մարտի մեկի մեջ պակաս խառնված չէ: Մարդ, որը հեռուստացույցով ցուցարարներին խոստացավ, որ ոչինչ չի լինի` աղետից ժամեր առաջ: Իսկ ԼՏՊ-ն գիտի ոչ միայն փչացնել, այլեւ հրեշին հրեշտակի թեւեր հագցնել՝ Գ. Ջհանգիրյանը ձեզ օրինակ: Կարճ կապեմ` հիշողները կհիշեն, թե ինչպես էին մարզերում մարդիկ ասում` ձայնս տամ ԲՀԿ-ին ՀՀԿ-ի հախից գա: Նույն սցենարն է: Ձայները կստանա, կգնա ՀՀԿ-ի հետ բազարվելու, բազարն ուժեղ եղավ, պորտֆելները շատ կլինեն, եթե շատ ուժեղ ձայն հավաքեց, ապա ԲՀԿ իսկական տիրոջ գալուստի համար նախապատրաստվող հողն ավելի ամուր կլինի: ՀԱԿ-ը այլ` երկար նարդի է խաղում: ԼՏՊ-ին այս ընտրությունները պետք չեն, կամ ավելի ճիշտ պետք են որպես հարթակ, որպես հենման կետ հաջորդ` նախագահական ընտրությունների համար: ԼՏՊ-ն հիմիկվանից նախագահական ընտրություններ է սկսել: Նրա համար այս ձայներն իրոք էական չեն: Նրան պետք է հենց ԲՀԿ-ն` նախագահական ընտրությունների ժամանակ այս քարտը շատ ուժեղ քարտ է լինելու: ՕԵԿ-ին ԼՏՊ նույնպես ներքաշեց իր խաղերի մեջ, ու հետո սիրուն փչացրեց: Այլ ուժերին նույնպես փչացրեց /միայն ժառանգությունը պլստած ու այս քենը ինքը երկար է պահելու/: Մյուս չփչացած ուժը ԲՀԿ-ն է, որն ինչպես ԼՏՊ-ի կողքին չէր, այդպես էլ անսասան չհայտնվեց նրա կողքին: «Մաքուր» մնաց: ԼՏՊ-ն նույն նախորդ ընտրությունների սցենարն է խաղում, նրան պետք է ԲՀԿ դաշնակից, նրա պետք է ռեժիմի դեմ պայքարող ԲՀԿ, նրան պետք է ԲՀԿ-ից մեկն իր կողքին կանգնի /աջ ոտնաթաթս նոր հուշեց, որ դա Օսկանյանն է լինելու/: Սեւ-սպիտակ դաշտում այդ խաղը հնարավոր է խաղալ: Ու եթե ԲՀԿ-ն այսքան ներքաշվի, փչացնելը այնքան շռնդալից է լինելու, որ էլ ասելու չի: Ինչպես է ԼՏՊ-ն պատրաստվում փչացնել ԲՀԿ-ին Ասե՞մ, թե՞ չասեմ: Ախր այնքան պարզ է, այնքան հեշտ: ԲՀԿ-ն մինչեւ վերջ ԼՏՊ-ի կողքին չի կարող կանգնել: Մի օր գնալու է: Ու այդտեղ հայտնվում է փչացնելու կախարդական բառը, որը ՀԱԿ-ը ամնեզիայի պատճառով այս պահին մոռացել է` Ռոբերտ Քոչարյան: Հենց ինքը, ԲՀԿ-ի տերը: Եթե Քոչարյանը դիլետանտություն անի, ու հենց հաջորդ նախագահականին հայտնվի, ապա փչացումն ինքն իրեն կլինի: Եվս մեկ համագործակցության եզր Քոչարյանը միշտ մութ կերպար է եղել, բայց նա հաստատ չի բացառում իր վերադարձը, մանավանդ, որ ԼՏՊ-ն նախադեպը ստեղծեց: Ուրեմն դաշտը միշտ պատրաստ է պետք պահել: Ու այդ եռանախագահների պայքարում կա մեկը, որը նրանց հանգիստ չի տալիս: ՍՍ-ը ռեյտինգի խնդիր չունի, ԼՏՊ-ն նույնպես, Ծառուկյանը` մոռացեք, նա ռեյտինգ չունի ու մրցակից չի: Տակը մնաց մեկը` Րաֆֆի Հովհաննիսյանը: ԼՏՊ-ն նրա վրա քեն ունի, նա խանգարում է, նա չի փչանում, նա չի ծախվում, ու հլը մի հատ էլ ուրիշ խաղ է խաղում: Հաջորդ նախագահականում Րաֆֆին ԼՏՊ-ի իշխանության գալու պլաններին խանգարելու է: Ուրեմն պետք է փչացնել: /Ի դեպ այստեղ ՀՀԿ-ի թեմա էլ կա, որ սենց հավես եթե ունենամ դա էլ կգրեմ, այնտեղի խաղերը նույնպես շեդեւր են/ Ժառանգության վրա կեղտ շպրտելու սխեմային հետեւել եմ, հստակ է: ԼՏՊ-ն փորձում է իրեն մաքուր պահել: Ալգորիթմը հնուց գցված է` ով մեզ հետ չի, աշխատում է իշխանության համար: Թեպետ ալգորիթմը ԼՏՊ-ն արդեն փոխել է /օրինակ ԲՀԿ-ն իրենց հետ չի, բայց «քխ» չի/, բայց դե ձեռներդ դրեք ձեր սրտին ու ասեք, թե քանի՞ ՀԱԿ-ի անդամ այլեւս չի ընդունում այդ բանաձեւը, որ «Ով մեզ հետ չի աջակցում է իշխանություններին», թեպետ ԼՏՊ-ն արդեն այն չի ընդունում: Ավելին ԼՏՊ-ն արդեն սենց բան է ասում` «Քաղաքականությունը, այո, դաշնակից որոնելու արվեստ է: Մենք կփորձենք, կփնտրենք, ով կհամաձայնի մեզ հետ համագործակցել, մեծ սիրով կհամագործակցենք»: Ի լրումն ասեմ, որ Րաֆֆին ասել էր, որ այլ ուժերի հետ կդաշնակցեն միայն արդար ընտրությունների պայմաններում: ԼՏՊ-ն քաղաքականությունը արվեստ է համարում, ում հետ երբ ուզի կդաշնակցի: Րաֆֆու խոսքը շրջեցին նրա դեմ, բայց ԼՏՊ համակիրները, այս խոսքը բաց թողեցին, մոռացան: Լավ վերադառնամ փչացնելու փուլին, ալգորիթմը կա, այն գործում է, փնտրեք դավաճաններ, վհուկների որսը կանգ առած չի: Ասենք Խզմալյանին ՀԱԿ-ի մանկլավիկները ոնց սկսին ձեռ առնել ու գցել աղբամանը` կնոջ փաստարկումով: ՀԱԿ-ի մոտ չասեմ հայլուրը ինչի սիմվոլն է, բայց վերցնենք Անդրանիկ Թեւանյանին, որը ժառանգության հիմնական քլնգողն է, ու ՀԱԿ մանկլավիկները հենց նրա պասով են Ժառանգության հասցեին ուղղված կեղտը տարածում, իր «յոթոռ.եմ» կայքից: Ուրեմն Թեւանյանի կինը աշխատում է Հայլուրում: Բայց, սա ՀԱԿ-ի չի նկատում: Փաստորեն Խզմալյանը դավաճան է, ավելին ծախված է, նայեք թե որտեղ է նրա կինը, իսկ Թեւանյանը ԲՀԿ-ի բարձրախոսը գործընկեր է՝ լավ-լավ բաներ է գրում, ճիշտ է գրում, տարածեք նրա գրածները, հետո ինչ, թե կինը հայլուրում է աշխատում: Լավ, փչացնելը պարզ է, ՀԱԿ-ում կան երկու տեսակի մանկլավիկներ` միամիտ ու պոռնիկ: Պոռիկները` ՉԻ, ՀԺ ինքնուրույն են մրոտում ժառանգությանը: Միամիտները` սրանց հավաստի կասկած է պետք, դրա դերն էլ իր վրա է վերցրել ԲՀԿ-ն` հանձինս յոթոռ.եմ-ի ու ժամ.ամ-ի: /գուցե ուրիշ էլ կա՞/ Ժառանգության վրա կեղտ շպրտելու համագործակցությունը հենց այսպես էլ աշխատում է: Ժառանգության ֆալստարտը` ըստ ՀԱԿ-ի ՀԱԿ-ին անհրաժեշտ է ԲՀԿ-ին բերել իր խաղի դաշտ: Ընտրությունները վերահսկելու պլատֆորմը հենց դրա համար էր: ԲՀԿ-ն երկու պայման ուներ այդտեղ մտնելու համար` ընտրակաշառքի թույլտվություն եւ պեշկայի մակարդակով ներկայացուցչություն: Էս «միամիտ» Ժառանգությունն էլ, բռնեց հենց սկզբից փչացրեց ԲՀԿ-ին: «Արա դե այդպես չի արվում, այ քո ցավը տանեմ, ախր ես ԼՏՊ-ն մարդկանց փչացնելու վարպետ է, մոռացե՞լ եք հարյուրամյա պատմություն ունեցող, Ղարաբաղի կռվին այդքան հերոս տված կուսակցությանը ինսունհինգին ոնց փչացրեց: Ընենց փչացրեց, որ էն ժամանակից դեռ փչացած են, հա ուզում են մաքրվել, չի ստացվում»: Ժառանգությունն այս պլատֆորմի մեջ պետք է ՀԱԿ-ին, դրանով ԲՀԿ-ի այնտեղ լինելը լեգիտիմ է դառնում: Բայց եթե ժառանգությունը շարունակի համառել, շներին մի քիչ քս կտա ԼՏՊ-ն: Տեսնենք: Հա պեշկան՝ Վ. Օսկանյանն է, այս կերպարը եթե կարեւորվի, մի օր սրա տեսակի մասին էլ կգրեմ: Բայց ԲՀԿ-ի համար ինքը հասարակ պեշկա է, մողեսի այն պոչն է, որը իրավիճակը սրվելու դեպքում ԲՀԿ-ն դեն է նետելու: Նույնսիկ կասկածում եմ, որ արդեն որոշվել է, որ ընտրություններից հետո սա իրա մանդատից հրաժարվելու է: Նախորդ ընտրություններին էլ ԲՀԿ-ին որոշմարդիկ ուներ ցուցակի վերին հատվածում, բայց ընտրություններիցհետո հրաժարվեցին իրենց մանդատից: Ովքեր են մեղք` Մեղք են այս իշխանությունների դեմ պայքարող մաքուր ՀԱԿ-ի համակիրները: Իրոք մեղք են: Վերցնենք Տիգրան Պասկեւիչյանին, այս մարդը իր բարձրությունից իջավ շատ ներքեւ: Այս մարդը շատ բան դրեց ռիսկի նժարին: Այս մարդը այնքան հավատաց ԼՏՊ-ին, որ հայտարարեց, թե բոլորս զրո ենք, միակ մեկը` միակ ուժը ԼՏՊ-ն է: Բոլորս պարտավոր ենք նրա կողքին կանգնել, որ այդ ուժը բազմապատկվի: Իսկ ով չկանգնի, աջակցում է իշխանություններին: Հիմա ԼՏՊ-ն ուրիշ բան է ասում, փոխել է ալգորիթմը, ասում է այն, ինչ ժամանակին շատ խելոք բլոգերներ ասում էին, որ կյանքը սեւ ու սպիտակ չի, որ գույներ շատ կան, որ, օրինակ, բոլոր նրանք ով ԼՏՊ-ին ու ՍՍ-ին ատում են, իրենց ձայնը կտան Ժառանգությանը, կամ ստիպված ՍՍ-ին: Այսօր ԼՏՊ-ն ասում է, ոչինչ, ՀԱԿ ջան, աշխատեք, որ ԲՀԿ-ն էլ ձայն ստանա: Հիմա այսպես մտածողնրը ի՞նչ են անելու: Երեւի մինչեւ կյանքի վերջ էլ հավատան ԼՏՊ-ին, ու այս հավատն ավելի ուժեղ է, քան ՀՀԿ քարոզվողը: Այն որ ձեռ են առնում ՀՀԿ-ին, թե հավատը կրոնական կատեգորիա է, ուրեմն նմանակերպ իրենց հոգեւոր առաջնորդը ԼՏՊ-ն է, իսկ հավատն էլ` կրոնականին հավասար: Նիկոլ Փաշինյանը` մեղք չի: Նայեք Արմնյուզով նրա ինտերվյուն: Նայեք, այն պահը, երբ Արտակը հարցնում է` ԲՀԿ-ն իշխանություն է /մոտավոր եմ հարցը հիշում/: Հետո նայեք Նիկոլին ռեակցիային, եթե բան չհասկացաք, գնացեք ու այդ կադրերը ցույց տվեք հոգեբանի: Այդ ռեակցիան շատ խոսուն էր, հրահանգված է` ԲՀԿ-ին չկպնել: Նա այս ամենը գիտի, նա խաղի մաս է ու միամիտ չի: Ընդհանրապես մեղք է մեր երկիրը, մեր Հայաստանը, մենք ենք մեղք: ԼՏՊ-ն հեշտ չի հանձնվելու, իսկ ՍՍ-ը հեշտ իշխանությունը չի տալու: Բոլոր առողջ ուժերի վրա այս վայրենի պայքարի ընթացքում կեղտ են շպրտելու: Հաջորդ` նախագահական ընտրությունները մեծ փորձաքար է լինելու մեր համար:


-Բացահայտելով Հայաստանը. The Wall Street Journal-ի անդրադարձը հայկական մշակույթին armfvn.com


Մարտի 17-ապրիլի 17 ֆիզիկական անձինք կարող են վարկային մարումներն իրականացնել իրենց հարմար ժամանակ. IDBank - Իրազեկ 18 Մարտ 2020 12:06 Հաշվի առնելով նոր կորոնավիրուսի տարածմամբ երկրում ստեղծված իրավիճակն ու հոգ տանելով հաճախորդների մասին, IDBank-ը որոշում է կայացրել մարտի 17-ից ապրիլի 17-ը ֆիզիկական անձ հանդիսացող իր հաճախորդներին հնարավորություն տալ վարկային մարումներն իրականացնել իրենց հարմար ժամանակ։ Նշված ժամանակահատվածում վարկային պարտավորությունների չկատարման դեպքում վարկառուի նկատմամբ, տույժ եւ տուգանք չի կիրառվի, վարկը չի դասակարգվի, իսկ վարկառուի վարկային պատմությունը չի տուժի։ Այն իրավաբանական անձանց նկատմամբ, ում գործունեությունը կապված է հյուրատնային, ռեստորանային, տրանսպորտի, զվարճանքի ոլորտների հետ եւ ովքեր կորոնավիրուսով պայմանավորված կունենան վարկային մարումները ժամանակին կատարելու խնդիրներ, Բանկը կցուցաբերի անհատական մոտեցում։ Վարկերի մարումներն իրականացնելու խնդիրների դեպքում իրավաբանական անձ հանդիսացող մեր հաճախորդներին խնդրում ենք կապ հաստատել մեզ հետ [email protected] էլ. փոստի հասցեով, նամակի subject տողում նշելով «Վարկային մարումների հետաձգում», իսկ նամակում մանրամասն նկարագրելով կորոնավիրուսով պայմանավորված Ձեր անվճարունակության հետ կապված իրավիճակը։ Մեր մասնագետները կապ կհաստատեն Ձեզ հետ։ Միաժամանակ այն հաճախորդներին, որոնք ունեն ֆինանսական մուտքեր եւ հնարավորություն, հորդորում ենք վարկային պարտավորությունները կատարել ժամանակին, հետագա վարկային բեռը չծանրացնելու նպատակով՝ օգտվելով հեռահար սպասարկումից՝ IDBanking.am հարթակի, Idram հավելվածի, ինչպես նաեւ IDBanking 24/7 տերմինալների միջոցով, որոնց ցանկին կարող եք ծանոթանալ այստեղ։ Վարակի կանխարգելման նպատակով վճարումները խանութներում եւ սպասարկման կետերում իրականացնել անկանխիկ եղանակով, քանի որ թղթադրամները կարող են վիրուսի փոխանցման աղբյուր հանդիսանալ։ Այդ մասին նախազգուշացնում է Առողջապահության համաշխարհային կազմակերպությունը։ Կարող եք օգտվել նաեւ մեր գործընկեր կազմակերպությունների հեռահար ծառայություններից, մասնավորապես՝ TelCell, EasyPay, Mobidram վճարային տերմինալներից: Այնուամենայնիվ Բանկի մասնաճյուղերը գործում են բնականոն գրաֆիկով, խստորեն պահպանվում են Առողջապահության նախարարության բոլոր ցուցումները։ # Հասարակություն # բանկ # վարկեր # կորոնավիրուս # IDbank # վարկային մարումներ # վարկային պարտավորություններ # վարկային պատմություն


source: CulturaX

text: Ընտրակրեատիվ Week End | Չորրորդ Իշխանություն 04.04.2017 05:08 Նատալյա Հովսեփյան Ընտրակրեատիվ Week End ՇՎԵԴԻԱ։ Դպրոցականներին տեղափոխող ավտոբուսն ընկել է առվի մեջ եւ շրջվել, ինչի հետեւանքով 3 մարդ է զոհվել, 56-ը՝ վիրավորվել։ Ըստ նախնական տվյալների, ավտոբուսում 50 դպրոցական եւ 6 մեծահասակ է գտնվել։ Վթարի պատճառներն անհայտ են։ ԻՐԱՔ։ Իրաքյան ՕՈւ-ն Մոսուլի արեւմտյան մասում մոտ 200 տեռորիստ է ոչնչացրել։ Հայտարարության մեջ ասվում է, որ «ՕՈւ-ն մի քանի ավիահարվածներ է հասցրել, որոնք ԻՊ-ի տեռորիստական խմբերի եւ թաքստոցների ոչնչացմանն են հանգեցրել։ Մոտ 150-200 տեռորիստ է սպանվել, որոնք ներխուժել են Սիրիայի Էլ-Բաաջ քաղաք»։ Էլ-Քաիմ քաղաքում, ավիահարվածների արդյունքում, ոչնչացվել է «Իսլամական պետություն» տեռորիստական խմբակցության ղեկավար Աբու Բաքրա ալ-Բաղդադիի «աջ ձեռքը»` ԻՊ-ի «պատերազմի նախարար» Իյադա Համիդ ալ-Ջումեյլին։ ԱՖՂԱՆՍՏԱՆ։ Բալխ շրջանում «Թալիբան» ռադիկալ շարժման 200 զորային հանձնվել է տեղական իշխանություններին, որոնց թվում են նաեւ «հրամանատարներ» Քհան Մոհամադը եւ Դավա Քհանը։ Հայտարարության մեջ ասվում է, որ «Չիմթալ բնակավայրում զինված մարդիկ միացել են խաղաղության կարգավորման գործընթացին՝ քաղաքապետի կոչերին հետեւելով»։ ՖՐԱՆՍԻԱ։ Փարիզի Վիլպենտ համայնքի մանկական դիմակահանդեսի ժամանակ տեղի ունեցած պայթյունի հետեւանքով 19 մարդ է վիրավորվել։ Հայտնի է, որ միջադեպը տեղի է ունեցել այն պահին, երբ ներկաները պետք է այրեին ծղոտից ու փայտից պատրաստված խրտվիլակը։ Նախնական տվյալներով, պայթյունի պատճառը ահաբեկչությունը չէ։ ՆԻԳԵՐԻԱ։ «Բոքո Հարամ» խմբակցության իսլամիստները երկրի հյուսիս-արեւելյան մասում 22 աղջիկ են առեւանգել։ Հայտնի է, որ տեռորիստները 2 ռեյդ են կատարել։ Առաջին հարձակման ժամանակ ջիհադիստները ներխուժել են Պուլկա գյուղ՝ 18 աղջիկ առեւանգել` առանց զոհերի։ Երկրորդ ռեյդը տեղի է ունեցել Դումբա գյուղում, որտեղ ջիհադիստները սպանել են հովվին, ով փորձել է փախչել՝ հրաժարվելով տուրք վճարել։ Տեռորիստները առեւանգել են հովվի ընտանիքի 4 կանանց։ ԿՈԼՈՒՄԲԻԱ։ Մոկոա քաղաքի մի շարք շրջաններում սելավային արտահոսքի հետեւանքով զոհվածների թիվը հասել է 234-ի։ Հայտնվում է 400 վիրավորների եւ 220 անհայտ կորածների մասին։ Աղետը հասել է 17 քաղաքների։ ՊԱԿԻՍՏԱՆ։ Փենջաբ շրջանում տաճարի հոգեպես անառողջ հովիվը սպանել է 20 եւ վիրավորել է 3 ծխականների։ Ըստ վկաների, դամբարան-տաճարի հովիվ Ալի Ահմեդ Գուջարան եւ բնակիչ Լահորա Աբդուլ Վահիդը հեռախոսի օգնությամբ տաճար են հրավիրել 20 մարդու, հերթով ընդունել նրանց առանձնասենյակում։ Այցելուներին չհաստատված թմրանյութով համեմված սննդով հյուրասիրելուց հետո հովիվը մերկացրել եւ փայտով ծեծել է նրանց՝ դանակով հարվածներ հասցնելով։ Վահիդն ընդգծում է, որ ծեծի միջոցով իր հետեւորդների հոգեւոր մաքրումն է իրականացրել։ ԵԳԻՊՏՈՍ։ Երկրի զորքը Սինայի թերակղզու հյուսիսային մասում ոչնչացրել է տեղում գործող «Իսլամական պետության» ստորաբաժանման՝ «Բեյթ ալ-Մակդիս» տեռորիստական խմբակցության հիմնադիրներից Աբու Անիս ալ-Անսարիին։ Հայտնի է, որ ալ-Անսարին Եգիպտոսում ամենաորոնվող եւ վտանգավոր տեռորիստներից է. օպերացիայի շրջանակներում եւս 17 տեռորիստ է ոչնչացվել։ ՍԻՐԻԱ։ ԱՄՆ-ի կողմից գլխավորած միջազգային կոալիցիան խոստովանել է 2015-2017 թվականներին Իրաքում եւ Սիրիայում ավիահարվածների հետեւանքով ամենաքիչը 396 խաղաղ բնակիչների մահվան մեղքը։ ԱՄՆ։ Ֆլորիդայի Auctions America աճուրդում 270,000 դոլարով վաճառվել է երկրի նախագահ Դոնալդ Թրամփի Ferrrari F430 անձնական ավտոմեքենան։ Հայտնի է, որ Թրամփը մեքենան գնել է 2007 թվականին եւ մոտ 3,800 կմ քշելուց հետո վաճառել է այն։ Մեքենայի հաջորդ օգտատիրոջ անունը չի հայտնվում։ Նյու Յորքում 66 տարեկան հասակում վախճանվել է ԼԳԲՏ-շարժման խորհրդանիշ դարձած ծիածանային դրոշի հեղինակ, նկարիչ եւ հասարակական գործիչ Հիլբերթ Բեյքերը։ Մահվան պատճառները չեն հայտնվում։ ՉԻՆԱՍՏԱՆ։ Գիյչժոու շրջանում միկրոավտոբուսի գետն ընկնելու հետեւանքով 8 անդամներից բաղկացած ընտանիք է զոհվել։ Հայտնի է, որ միկրոավտոբուսը բախվել է կամրջի ճանապարհային ցանկապատերին, այնուհետեւ գետն է ընկել։ Վթարի պահին մեքենայում գտնվել են վարորդի ընտանիքի անդամներն ու բարեկամները։


source: wikipedia

text: Ռաֆիկ Գարեգինի Խաչատրյան (Խաչառ կամ Խաչառ ԱՖՕ, ), հայ քանդակագործ։ Կենսագրություն Ռաֆիկ Խաչատրյան ծնվել է Արագածոտնի մարզի Հարթավան գյուղում։ 1966 թվականին ավարտել է Երեւանի Փանոս Թերլեմեզյանի անվան գեղարվեստի ուսումնարանը, 1971 թվականին՝ Երեւանի գեղարվեստա-թատերական ինստիտուտը։ 1976 թվականից եղել է ԽՍՀՄ նկարիչների միության անդամ։ Աշխատել է հաստոցային եւ մոնումենտալ քանդակագործության բնագավառներում։ Խաչառի աշխատանքները ցուցադրվել են արտասահմանյան ցուցահանդեսներում՝ Պորտուգալիա, Բուլղարիա, Ռումինիա, Չեխոսլովակիա, Գերմանիա, Հունգարիա։ Ստեղծագործական աշխատանք «Ալեքսանդր Սպենդիարյանի դիմաքանդակը», 1971 թ. «Ալեքսանդր Մյասնիկյանի դիմաքանդակը», 1972 թ. «Գարուն», 1972 թ. «Հաղթանակի զինվորը», 1975 թ. «Ստեփան Շահումյանի դիմաքանդակը», 1977 թ. «Մաքսիմ Գորկի եւ Ավետիք Իսահակյան», 1978 թ. «Կոմիտասի դիմաքանդակը», 1978 թ. «Սարգիս Լուկաշին», 1980 թ. «Հովհաննես Այվազովսկու դիմաքանդակը», 1983 թ. «Ձոն խաղաղության», 1984 թ. «Ձուլող բանվորը», 1985 թ. «Հեղափոխության ջահակիրը», 1987 թ. «Պարույր Սեւակի դիմաքանդակը», 1987 թ. «Նելսոն Ստեփանյանի դիմաքանդակը», 1987 թ. «Հովհաննես Շիրազի դիմաքանդակը», 1987 թ. Ստեղծել է «Հայրենական պատերազմում զոհված մարտիկներին» նվիրված հուշարձաններ («Մայր Հայրենիք», բազալտ, 1975 թ., գ. Հարթավան՝ Արագածոտնի մարզ, բազալտ, 1982 թ., գ. Կաթնաղբյուր՝ Կոտայքի մարզ), «Ջանգուլում» աղբյուր-ջրավազան, 1975 թ., Երեւան, Ատոմ (Դերո, Դերենիկ) Աբրահամյանի հուշարձանը (գ. Գառնի), 1990 թ., Էդ. Տոռոզյանի հուշահամալիրը (ք. Նոր Հաճն, 1990 թ., Էդիկ Տոռոզյան)։ «Մայր Հայրենիք» (բազալտ, 1975, գ. Հարթավան՝ Արագածոտնի մարզ) մոնումենտալ հուշարձանն ընդգրկվել է 1960-1980 թթ. ԽՍՀՄ լավագույն մոնումենտալ հուշարձանների շարքի մեջ։ Խաչառը Հայաստանի ժամանակակից արվեստի դիմաքանդակի եւ կոթողային հուշարձանների լավագույն վարպետներից մեկն է։ Մասնակցությունն ազատագրական պայքարին Խաչառը հանդիսացել է Արցախյան ազատագրական պատերազմի մասնակիցներից ու գաղափարախոսներից մեկը։ Աշոտ Նավասարդյանի, Անդրանիկ Մարգարյանի, Հակոբջան Թադեւոսյանի, Մովսես Գորգիսյանի եւ այլ նվիրյալ հայորդիների հետ Խաչառը հանդիսացել է Հայաստանի Անկախության բանակի շտաբի անդամներից մեկը։ Խաչառը կազմակերպել է օգնության ավտոշարասյունների ուղարկումը Արցախ։ Խաչառի արվեստանոցը հանդիսացել է զինապահեստ եւ տպարան Արցախյան ազատագրական շարժման ջոկատների համար։ 1960-ականներին Խաչառը հանդիսացել է Պարույր Սեւակի եւ Հովհաննես Շիրազի գաղափարակիցն ու ընկերը։ Ռաֆիկ Խաչատրյանի որդին է ՀՀ Արիության մեդալի հետմահու ասպետ Գարեգին Ռաֆիկի Խաչատրյանը՝ ազատամարտիկ նկարիչ-քանդակագործ։ Խաչառին նվիրված ստեղծագործություններ Սիփան Շիրազ «Հետդարձ ժամանակ», 1993 թվական։ Գրականություն «Ղարաբաղյան ազատագրական պատերազմ. 1988-1994», (Հայկական հանրագիտարանի հրատարակչություն), Երեւան, 2004 թ., էջ 430։ Նիկիտա Վասիլիի Վորոնով (Նիկիտա Վորոնով), «Սովետսկայա մոնումենտալնայա սկուլպտուրա 1960-1980», Մոսկվա, 1984 թ. (ռուսերեն), :ru:Воронов, Никита Васильевич, Советская монументальная скульптура. 1960 -1980. "Искусство", Москва, 1984. 1984 (N.V.Voronov, "Sovetskaya monumentalnaya skulptura 1960-1980", Moscow, "Iskusstvo" Publishing House, 1984). Գոհար Խոստիկյան,«Հայ կերպարվեստագետներ» (կենսագրական բառարան), 1993 թ., Երեւան, անտիպ։ Ալբերտ Փարսադանյան (Ալբերտ Փարսադանյան), «Հայը. նշանվոր հայերի կենսագրություններ մեկ տողով», Երեւան, 2004 թ.։ «Ով ով է», (Հայկական հանրագիտարանի հրատարակչություն), Երեւան, 2007 թ.: Ասքանազ Աբրահամյան, Քարէ Պօեզիայի Վարպետը, «Հայ զինվոր» շաբաթաթերթ, ՀՀ ՊՆ պաշտոնաթերթ, 6-13 հոկտեմբեր, Երեւան, 2007 թ.: Սիփան Շիրազ, հետդարձ Ժամանակ, 1993 թ. (Քանդակագործ Ռաֆօի՝ Ռաֆիկ Գարեգինի Խաչատրյանի Յիշատակին), «Հայ զինվոր» շաբաթաթերթ, ՀՀ ՊՆ պաշտոնաթերթ, 6-13 հոկտեմբեր, Երեւան, 2007 թ.: «ԽԱՉԱՌ», ("Սամարկ" հրատարակչություն), 7 սեպտեմբեր, Երեւան, 2007 թ.: Ռաֆօն, «ավանգարդ», անկախ շաբաթաթերթ, 6 հոկտեմբեր, Երեւան, 2007 թ.: Խաչառ՝ Ռաֆիկ Գարեգինի Խաչատրյան, «Երեւան» հեռուստաստուդիա, 7 հոկտեմբեր, Երեւան, 2007 թ.: Քանդակագործ Խաչառ՝ Ռաֆիկ Գարեգինի Խաչատրյան, «Հանդիպում» հաղորդաշար, "Արմենակոբ" հեռուստաընկերություն, 14 հոկտեմբեր, Երեւան, 2007 թ.: Ռաֆիկ Գարեգինի Խաչատրյան, «Զինուժ», Հայկական 1-ին հեռուստաալիք (Հ1), 21 հոկտեմբեր, Երեւան, 2007 թ.։ Armenian Sculptors։ Getik Baghdasarian, Suren Nazaryan, Sergey Merkurov, Rafik Khachatryan, Garri Dadyan, Momik, Ghukas Chubaryan. Publisher։ Books LLC, ISBN #։ 115745867X, EAN Code։ 9781157458678. ISBN 9781157458678. Սասուն Գրիգորյան, Մուսաները չլռեցին, հ. 3, Երեւան, 2010 թ., էջ 67-68։ Ջեսսի Րասսելլ, Րոնալդ Քոհն, Ռաֆիկ Գարեգինի Խաչատրյան, «Բուքվիկա» հրատարակչություն, 2013 (ռուսերեն), Джесси Расселл, Рональд Кон, Рафик Гарегинович Хачатрян. Издательство «Буквика», 2013 год. Ծանոթագրություններ Արտաքին հղումներ ՌԱՖՕՆ «Ռաֆոն» www.alibris.com Хачатрян Рафик на hayazg.info, Armenian Sculptors: Getik Baghdasarian, Suren Nazaryan, Sergey Merkurov, Rafik Khachatryan, Garri Dadyan, Momik, Ghukas Chubaryan (English, Paperback, Llc Books, Llc Books). Author: Llc Books. Highlights: Language: English. Binding: Paperback. Publisher: Books Llc. ISBN 9781157458678, 115745867X. Edition: 2010. Chapters: Getik Baghdasarian, Suren Nazaryan, Sergey Merkurov, Rafik Khachatryan, Garri Dadyan, Momik, Ghukas Chubaryan, Hakob Gyurjian, Sargis Baghdasaryan. Memphis, Tennessee, USA. Հայ քանդակագործներ Երեւանի պետական գեղարվեստաթատերական ինստիտուտի շրջանավարտներ ԽՍՀՄ նկարիչների միության անդամներ